Istanbulul, plasat în stare de asediu. Manifestații și rețineri de 1 Mai
Articole de la același autor
Papa Francisc nu a rostit predica din Duminica Floriilor, dar a prezidat în continuare ceremonia
24 Martie 2024
Jaf de 175.000 de euro, comis de trei români în cimitirele din Franţa. Metoda prin care acţionau
28 Aprilie 2024
Doliu în politică. A murit Teodor Marius Spânu, fost parlamentar în partidul lui Traian Băsescu
20 Martie 2024
Robert De Niro se lansează în afaceri la Marea Neagră
14 Aprilie 2024
Istanbulul a fost plasat în stare de asediu de către forţele de ordine, care au blocat centrul oraşului.
Zeci de manifestanți care s-au adunat la Istanbul pentru a sărbători 1 Mai au fost reţinuţi, miercuri, relatează AFP.
Zeci de mii de polițiști, pregătiți să intervină
Altercațiile au apărut în timp ce manifestanţii încercau să forţeze barajele de poliţie pentru a ajunge în emblematica Piaţă Taksim, epicentrul contestărilor în metropola turcă.
Peste 42.000 de poliţişti au fost desfășurați, a transmis, marţi, ministrul de interne Ali Yerlikaya, denunţând în avans ‘organizaţiile teroriste (care vor) să facă din 1 Mai un teren de acţiune şi de propagandă’.
De pe malurile Bosforului până la peninsula istorică Sultanhamet şi palatul Topkapî, bariere metalice barează orice trecere, iar transportul în comun, inclusiv traversările cu feriboturile, este oprit.
Încă de dimineață, în timp ce manifestanţii se strângeau în cartierul Beşiktaş pentru a sărbători 1 Mai, au izbucnit ciocniri cu poliţiştii, iar zeci de persoane au fost conduse spre dubele poliţiei.
O altă adunare, convocată în faţa primăriei de primarul Ekrem Imamoglu – recent reales – şi de partidul său CHP, a fost şi ea împiedicată să avanseze.
Vorbind alături de primar, preşedintele CHP, principalul partid de opoziţie, a transmis că ‘ne vom continua eforturile până când Piaţa Taksim va fi liberă’.
‘Taksim le aparţine muncitorilor’, a mai adăugat el. ‘Aceşti muncitori nu sunt inamicii voştri. Singura noastră dorinţă este ca această zi să fie celebrată ca o sărbătoare. Nu dorim conflict’, li s-a adresat el poliţiştilor.
Adunările, neautorizate în Piaţa Taksim. Ce a transmis președintele Erodgan
Adunările nu mai sunt autorizate în Piaţa Taksim, devenită epicentrul contestării puterii lui Recep Tayyip Erdogan după valul de proteste din 2013. Dar, cu toate acestea, organizaţii sindicale şi politice îşi cheamă cu regularitate membrii să se adune în acest loc.
Preşedintele Erdogan a denunţat, marţi seară, ‘organizaţiile teroriste care vor să facă din 1 Mai un instrument de propagandă’, şi a avertizat sindicatele şi partidele în legătură cu ‘orice acţiune care ar strica atmosfera de 1 Mai’.
Comentează știrea
Nu există comentarii introduse pentru acest articol!
Articole pe aceeași temă
Sâmbătă, 17 Mai 2014
Vineri, 24 Ianuarie 2014
Luni, 01 Iulie 2013
Marţi, 27 Septembrie 2011
Sâmbătă, 13 August 2011
Sâmbătă, 08 Mai 2010